
COPACII GARI DAU LAPTE, ÙNT ŞI BRANZĂCD- 


2 SA 
şd|nul din ăsâştia e copacul, căruia Spaniolii 
din Americă” mijlocie îi zic Palo de vaca. 
| Humboldt și Bonpland l-au cercetat la 
moşia Barbula, în văile Araguei. Lact 
scrisese despre dânsul în „Novus orbis“, 
spunând că se află în ţeara Cumana. Dar 
numai dela 1800, când l-a văzut Hum- 
boldt, putem zice că-l cunoaștem. Auzi- 
seră vorbindu-se de un copac, din care 
curge lapte, dacă-i faci o tăietură în coaje, 

4 lapte pe care Negrii îl beau. De obiceiu 
sucurile lăptoase ale plantelor sunt acre, amare și otră- 
vitoare; acesta înse e foarte bun, cu miros plăcut și 
fără nici o acreală sau amăreală, atâta are că e cam 
cleios. Humboldt şi Bonpland au băut seara şi demineaţa 
fără a păți ceva. Negrii și Albii localnici îl mănâncă 
muind în el turte de porumb sau de casava. 

Puţine din minunile Firei m'au mirat mai mult de cât 
acest lapte dat de-un copac, —zice Humboldt, — atâta 
suntem de deprinși a-l socoti ca putând fi numai din 
titele animalelor zise mamifere. 

„Pe coasta stearpă a unei stânci, creşte un arbure 
cu frunze uscate și scorțoase; rădăcinile lui pătrund 
adânc în pământ. Luni de zile nu cade strop de ploae 
pe foile lui; ramurile par moarte și uscate; dacă faci 
înse gaură în trunchiu, ţișnește lapte dulce şi hrănitor. 
Mai din bielşug curge la resăritul Soarelui. Atunci se 
adună Negri și Albi, cu scafe, pe cari le umplu. Şezand, 
laptele se ingălbeneşte și îngroașe pe deasupra. Dacă-l 
punem la foc, face caimac și se umflă ca şi cel de vacă. 
Din caimac sau din smântână ce se alege pe el se face 


(1) După: Les merveilles de la végétation. 

un fel de brânză. Dacă îl fierbem mult, se ingroașe tare 
și dă grăsime, în care se prăjeşte, câpătând gust ca de 
carne friptă. 

Cercetându-l au văzut că are în el în loc de unt, altă 
materie grasă, un fel de ceară; iar brânza din el sea- 
mănă mai mult a chiag de sânge, de aceea și miroase 
a carne, când o prăjim. Mai are şi zahăr. Nu are de 
loc cauciuc. 

Copacul care dă lapte, se află mai ales în valea Cau- 
caga, în Anzii de pe lângă ţerm, în apropiere de Va- 
lenţia. Localnicii îi zic arbol de leche (arbore cu lapte). 

Acești arbori sunt din familia Urticeelor, adică la un 
loc cu Urzica noastră și în Botanică i se zice Brosinum 
galactodendron (Fig 1). 


Fig. I. Brosinum galactodendron. 


In 1829, Englezul Smith, căutând arborele de care 
a scris Humboldt, a dat peste unul, cărui îi ziceau Hya- 
hya. Smith a băut lapte de alacestuia și spune că eră 
mai gros și mai bogat de cât cel de vacă, dar niţel 
cam cleios. A făcut cu el cafea şi ceaiu. Supt forma 
asta nu eră nici cleios Nu crede că sar fi putut deo- 
sebi lesne de cel de vacă. 

Hya-hya nu e tot același fel de arbore ca Palo de 
vaca și laptele lui e mai puţin hrănitor. li zic în Bota- 
nică: Taberna montana, adică „hanul de munte“. Un fel 
de Taberna crește în Cayenna, îi zic T. echinata, care 
dă de-asemenea lapte. 

In portul Pera (Brazilia) se poate vedea un arbure, 
cărui Indienii pei-roșe îi zic Mazaranduba și care e din 

cei mai frumoși și mai folositori din Brazilia, prin lemnul 
bun de durat corăbii ce dă. Inflorește în Fevruarie şi 
poamele lui au gust ca fragii cu smântână. Şi acesta 
dă lapte, cu care se poate face cafea și ceaiu. Cuprinde, 
ca grăsime, o ceară la fel cu cea din laptele de Bro- 
sinum galactodendron. 


Fig. II Taberna montana. 


Acestuia îi zic Galactodendron dulce și e din familia 
Piceelor, adică a Smochinului, care şi el e cam rudă. 
cu urzica. l 

În fig II e arburele zis Hura crepitans. Paul Marcoy 

a băut dese ori lapte de Hura şi i-a plăcut, deși lasă 
în gură un gust amar nu tocmai bun. Nuis'a întâmplat nici 
lui nici celor ce erau cu el să se imbete, cum i-au spus 
Car păţi, bându-l. Face înse gura pungă și se întrebuin- 
ţează în potriva vintrei. 

In insulele Canare e un fel de copac, rudă cu Laptele 
câinelui dela noi (Euphorba). Şi acesta dă un lapte neotră- 
vitor. Plinius ştiă de acest pom şi îi zice Ferula. In 
Ceylan e un Asclepias, care ţine loc de vacă. Fierbând 
frunze de ale lui cu. orez, facem un pilaf, par'că i-am 


fi pus lapte (1). -7 Š : 
r E : 
SCRISORI CĂTRE UN ÎNVĂŢĂTOR TÂNĂR 
ý Scrisoarea VIll-a, = 


Tubite prietene, 


Iţi aduci aminte de vremea când învăţai în şcoala primară 
Prea mult de tot nu e de atunci şi totuş câte schimbări, cât 
progres. Nu-i aşă? Ce zici? Te-ai mai putea împăcă acum cu 
o clasă ca cele de pe atunci? 

Şi să nu te miri dacă ţi-oiu spune că eu ştiu şi astăzi, pe ici 
pe colea, clase în care tot se mai păstrează unele obiceiuri de 
pe vremurile acelea. 

Iată, acum câtevă zile am vizitat o şcoală în care şi acum 
elevii sunt așezați în bănci tot după merit, adică mai bine zis, 
după puterea de a memoriză şi reproduce. 

Câtă deosebire între şcoala aceea şi şcoala ta. :` 

Ce neregulă acolo; ce frumos aranjament la tine. -La şcoala 
aceea, ici, în faţă un vlăjzău cât învățătorul, dincolo, în fund, 
un ghem de copilaș, care abeă se zăreşte dintre bănci. Pe când 
la şcoala ta: cei mici în faţă, iar cei mai mari către fund. 

In şcoala aceea copiii erau aşezaţi ca vai de lume: în banca 
asta trei, în cealaltă patru, ici unul, dincolo cinci. 


(1) De altfel şi noi cunoaştem tahânul (din Sezan), din care se face 
lapte de post, asemenea la gust cu laptele de vacă şi Soia iaponeză, care 
dă lapte şi brânză. 

In şcoala ta în fiecare bancă tot acelaş număr de elevi şi 
toţi aşezaţi în rânduri, în aşă fel în cât nici unul să nu îm- 
piedice vederea celui dela spate. 

In scurt: şcoala ta, în privința aceasta, e superioară aceleia, 
aşă cum de alt-fel ar trebui să fie toate şcolile pe unde sunt 
învăţători mai tineri. 


* 
* * 


Ce ai zice însă, dacă ţi-aş spune că nici aşă cum ai aranjat 
tu pe şcolari, nu este bine? Te ai miră de sigur. Şi mi-ai răs- 
punde: Ei las-o frate, ori câte ai spune, mai bine de cât aşă 
nu se pot aşeză elevii într'o clasă. 

Dacă tu ai zice: mai frumos de cât aşă nu se poate, eu ţi-a 
da dreptate; dar nu-ţi dau dreptate să zici că aşă e mai bine. 

Şi ai să vezi de ce. 

Iţi aduci aminte când ai predat la clasa III-a, Apele Olteniei? 
Eu n'am uitat. Eră într'o Luni, ora întâi după amiază. Când 
ai ajuns către sfârşitul lecţiei ai pus pe un elev din fund — Bă- 
descu—mi se pare, să citească cele scrise pe tablă. Elevul s'a 
sculat în picioare s'a aplecat, s'a întins bine peste banca din 
faţa lui, a clipit pripit din ochi şi a citit repede: 


Jiul cu afluenții lui: Motrul, Ama... Amara... Amaradia 


Tu te-ai arătat nemulțumit de răspunsul lui, l-ai privit între- 
bător, i-ai zis să stea jos şi ai pus pe vecinul lui să citească 
mai departe. Acela: un băiat oacheş, bucălat şi cu părul sbâr- 
lit s'a sculat repede, a stat drept şi a citit în şir peste dduă 
zeci de vorbe fără nici o greutate. 

In altă zi, când făceai lecţii de aritmetică la clasa IV-a, s'a 
întâmplat cevă şi mai curios. 

Un elev din banca III-a n'a putut să citească numerele de 
pe tablă. Atunci tu i-ai zis o vorbă, pe care cred că n'o merită 
şi ai pus să citească într'adins elevul cel mai din fundul clasei, 
Acela a citit bine. Iar tu l-ai dojenit pe ce! din banca lIll-a. 
—“ Vezi a citit şi cutare, care e tocmai în fund şi tu n'ai putut 
citi. Dacă nu bagi de seamă, Elevul s'a sculat în picioare şi a 
ascultat cu capul în jos dojana, pe care iarăş n'o merită. 

O să vezi de ce! Am mai observat şi alte cazuri de acestea 
în şcoală la tine, dar nu ţi le mai reamintesc. Acum să-ţi mai 
aduc aminte de altă întâmplare. Făceai lecţie tot la clasa IV-a. 
Eră ora de gramatică. Intr'o vreme ai întrebat : „Ce se numeşte 
complement?“ Iar un elev din fund, care, ce e drept, nu ridicase 


www.dacoromanica.ro 


1330 ALBINA 


mâna se arăte că ştie, ţi-a răspuns, cu voce tare: „Vorba căruţa 
este substantiv comun.“ (Mi se pare că se analiză propoziţiunea : 
Calul trage căruţa). Copiii au bufnit de râs. Tu ai zâmbit pu- 
ţin şi apoi ai zis: „Tot aşă te am pomenit, Vasilescule, tot aşă.“ 

Te vei miră poate că de ce-ţi înșir aci toate exemplele aces- 
tea şi dacă ai fi acum colea lângă mine par'că te aş vedeă zâm- 
bind şiret şi întrebându-mă: 

— Ei, spune drept, la tine în clasă nu s'au întâmplat de al 
de astea? 

— O da, iubitul meu, s'au întâmplat şi la mine şi cred că nu 
este şcoală unde să nu se fi întâmplat. Multe din aceste cazuri 
se datoresc cu adevărat distracţiei sau lipsei de atenţie. Când 
copilul priveşte într'altă parte, nu vede ce i-ai arătat; când 
se gândeşte la altcevă, nu înţelege bine întrebarea ce i-o faci. 

Dar unele din cazurile acestea nu se datorese neatenţiei. 
Acelea au altă pricină şi deci pentru vindecarea lor se cere alt 
tratament. 


* 
x * 


Cele trei cazuri pe care ţi le pomenii sunt tocmai de acelea 
care nu se datoresc lipsei de atenţie. Am cercetat de aproape 
şi m'am convins pe deplin că nici Bădescu n'a fost distrat 
când l-ai pus să citească afluenții Jiului şi nici elevul din clasa 
IV nu puteă fi învinuit de neatenţie, când n'a putut citi cifrele 
de pe tablă. 

Ba încă, nici elevul care în loc de definiţia complementului 
ţi-a răspuns : „Vorba căruţă este substantiv comun“— nu fusese 
vinovat, de neatenţie. Eu îl observam de aproape şi atunci şi 
apoi l-am urmărit mereu încă vre-o două trei zile. 

Ei bine: în clipele, în care tu ai pus întrebarea: „Ce se numeşte 
compliment ?“ elevul eră foarte atent. De asemenea în toate cele 
trei zile cât l-am tot observat n'a fost nici odată distrat. Il 
socotesc printre cei mai atenţi dintre elevii tăi. 

Cu toate acestea atunci a răspuns greşit şi nici altă dată 
ma răspuns mai bine — lucru pentru care iai, şi zis: „Tot aşă 
te-am pomenit, Vasilescule“. Copilul e unul dintre cei mai atenţi 
— dar aproape nici odată nu înţelege ce l-ai întrebat. 

De ce? Lucru foarte simplu. Pentru că maude bine. 

Iar ceilalți doi n'au putut citi — unul: cel din clasa Ila, din 
fund, wa putut citi bine câtevă vorbe; altul: cel din clasa Ha 
desi în banca Iila, cam la mijlocul clasei, n'a putut citi de loc 
cifrele după tablă — pentrucă şi unul şi altul: nu văd bine. 

Cum vezi, cele trei cazuri pe care ţi le-am pomenit le-am ales 
într” adins, dintre cele care nu sunt datorite neatenţiunei şi care 
având altă pricină au şi alt tratament. 

Care-i tratamentul? — mă vei întrebă. 

Apoi să vezi: 

Cazuri la fel cu acestea trei am observat şi eu în clasă la 
mine. 

Unii nu puteau să citească cele scrise pe tablă sau na puteau 
spune ce văzuseră după ce la arătasem un lucru sau după ce 
le făcusem o experienţă în faţa clasei; alţii nu puteau răspunde 
la unele din întrebările pe care întâmplător le făceam cu voce 
mai slabă. 

Din aceştia — mi-am zis — unii trebue să fio cu adevărat bol- 
navi: să nu vază sau să nu auză destul de bine; dar mulţi tro- 
bue să facă din pricina distracţiei. 

Cum să-i aflu acum pe cei care suferiau cu adevărat din pri- 
cina auzului sau din pricina vederii? 

Să vezi ce-am făcut. 

Intro joi după prânz am adus pe toţi elevii la şcoală şi am 
început, o adevărată cercetare medicală. 

Am strigat pe fietare pe rând şi l-am examinat, întocmai sın 
examinează un medic pe elevii, care vor să ucm>z9 0 3i2uli 
specială, 

I-am examinat întâiu în privinţa văzului. 

Mi-am făcut un alfabet cu litere mici de tipar din hì'sia Ibi 

Am tras apoi trei linii paralele pe podeala clasei, îa fața ta- 
blei celei mari. Dela linia l-a eu puteam să disting foarte bine 
literele cele albe pe tablă; dela linia treia nu le mni p sem citi 
cu nici un chip. După asta am început să chem elevii după ca- 
talog. 

Unii au putut să citească cu înlesnire după linia I-a orice literă 
lo arătam; unii au putut să citească după linia din mljloc 
vre-o doi, trei au citit şi după linia a Illa. Cinci elevi n'au putut 
citi de cât după ce s'au dat cu un pas mai aproape de cât linia 
I-a. lar unul n'a putut citi decât atunci când a venit ca trai pași 
mai aproape decât prima linie. După aceasta mi-am fá>ut o listă 
de clasificarea elevilor, după văz. 

După aceea am cercetat și auzul. Acl a fost pițin mai greu 
şi de aceea am cercetat în două chipuri. Mai întâiu, an chsnat 
pe fiecare elev şi i-am şoptit la urecheo v)0Â SV UI NIniz 

Cel cu auzul bun ştiă ce-am şoptit şi-mi spuneă, cel cu auzul 
defectuos, nu puteă să-mi răspunză. 

Inţelegi că eu trebuiă să mă trudesc ca la toţi să şoptesc de 
o potrivă de încet. Temându-mă însă că pe la unii, cu toată trudă 
mea să nu fi şoptit cumvă mai tare— am încercat și într'alt 
fel. 

Am pus un cias în catedră, fără să ştie elevii. Tăcăniturile 
ciasului se puteau auzi bine dacă puneai urechea la colţul cate- 
drei şi ascultai cu atenţie. Elevii care ,auziau spuneau ce aud; 
cei care nu auziau tăcăniturile nu aveau ce să-mi spuie. 

La această încercare am luat următoarea măsură ca elevii cei 
cercetaţi să nu comunice cu ceilalţi: 

Toţi elevii au fost trimeşi în sală şi de asolo chemam câte 
unul, pe rând. Cei cercetaţi rămâneau în clasă. 

Din aceste două încercări am observat că unii aud foarte bine 
că unii aud binişor; alţii, vre-o patru — cinci, aud cu greu; iar 
doi nu aud decât cu foarte mare greutate. 

După aceasta mi-am format iarăş o listă de clasificarea a ele- 
vilor, după auz. — 

Comparând cele două liste de clasificaţie am constatat că în 
general tot aceiaşi elevi suferiau şi de ochi şi de urechi, așă 
că nu mi-a venit greu să fac din cele două liste numai una sin- 
gură. 

După lista aceasta mi-am aşezat apoi copiii în bănci. 

In faţă i-am pus pe cei care văd şi aud mai cu greutate, în mij- 
loc i-am așezat pe cei care văd și aud cu înlesnire; iar la fund 
i-am trimes pe cei care aud şi văd cât se poate de bine. 

De aceea la mine în clasă n'o să observi aşă frumoasă aran- 
jaro după înălțime; dar—mai ales dacă vei sta mai multişor—o 
să te convingi că aceasta e şi o aranjare bună şi un leac neme- 
rit pentru boala, care face pe unii elevi atenţi să nu vadă sau să 
nu audă aşă cum trebue. 

Al tău, 
FI. Cristescu. 

NB. Dacă încerci şi tu să clasifici copiii după auz și după văz, te rog 
să nu uiţi să-mi comunici câtă putere vizuală au şcolarii de care vor- 


birăm și cum stă cu auzul elevului: Vasilescu ce] cu: «Vorba căruţă este 
substantiv comun» — 
Fl. 

(Sfârşit). 


Erà de-un Crăciun. Troenise peste tot. Numai, din loc în loc, 
se zăreau casele mai întunecate supt coperişul de zăpadă. 

Munţii apropiaţi cu stânci cenușii, aducând la vedere 
cu turnuri vechi de cetăţi ruinate. Brazii veşnic verzi gemeau 
supt greutatea zăpezei, de mult nu se mai zărise Soareie să 
înveselească puţin pustiul ernei. 

Numai, din când în când, şuerul crivăţului tăiă liniștea vå- 
jâind ca un biciu uriaş prin gâturile munţilor. 


„ Pe-asemenea vreme Ilie simţiă mai lămurit sărăcia din 
jurul său, faţă de bogăţiile dela oraş. Simţiă şi mai multă 
jale şi mai mare dragoste pentru sărmanii lui părinţi, cari 
se răstigniseră ca Hristos pe cruce, numai să-l înnalţe pe el, 
să-l facă să trăiască mai bine, mai uşor şi să fie mai lumi- 
nat la minte. La aceste gânduri îi veni în minte înfăţişarea 
unei bătrâne îmbrăcată prost, dar care, cu ochii plini de bu- 
curie cerească, adusese şi împodobise icoana Maicei Dom- 
nului c'o perdeă de borangic şi fir de aur. 

Asemenea gânduri sfinte nu-l ţineau mult; şi, când o və- 
deă pe maică-sa cu faţa veşnic îngrijorată şi slabă ca de 
mucenică, îl apucă o bănuială, însoţită de frică. In una din 
zile îi zise: 

— Mult mi-i teamă că trebue să vă fie tare greu a mă 
ţineă la Braşov. Coge mi-te fecior, în loc să vă fiu de ajutor, 
trebue să-mi daţi voi. Pe tata prea îl văz uneori dus pe 
gânduri. 

— Pentru tine, dragul maicăi, sar aruncă şi 'n foc. 

— Tare mi-i în grije să nu fi amanetat moşia. Fac eu so- 
coteala în tot chipul, dar nu-i dau. de capăt: de unde atâţia 
bani? De câte ori vine 'n Braşov, îmi dă fără să-i cer, şi 
dânsul e cheltuitor, nu scump, și apucător ca alţii. 

— A mai avut el bani adunaţi din ţară, îngână Stana. 

— Ce bani? Nu-mi aduc eu aminte cum ne-au vândut junca 
pentru datorii, când eram mic? 

— Treaba lui, dragul mamei, zise Stana, lăsând ochi în jos. 

Ilie o priviă pe maică-sa şi îl prinse iară acea sfială neîn- 
ţeleasă, o presimţire rea, cum îl apucă în copilărie, când 
auzeă urlând câinele a pustiu. Işi simţi pieptul apucat ca 
'ntr'o strânsoare. Și aşă, ca din senin, îi veni în minte faţa 
galbenă a lui Buşea, când băieţii, fără milă, au adus la şcoală 

gazeta, în care eră istoria hoţiilor notarului și cum, de ame- 
țeală eră să cază jos, când i-au zis: <Uit'te, mă Bușşea, nu- 
mele lui tatto, zice că-i hoţ şi-a ucis un negustor să-i ia 
banii.» 

Nălucirea asta i-a dat ca un cuțit prin inimă. 

Işi amintì cum băieții cei mari vorbeau între ei şi-şi pu- 
neau ca o întrebare de morală: „Ce trebue să facă băiatul, 
care ar află că tată-so e hoţ şi ucigaş ?!!“ Unii ziceau că tre- 
bue să-l dea pe mâna jandarmilor, că, în faţa fără-de-legei, 
nu e nici tată nici mamă, nici fiiu, nici frate. Adevărul şi 
dreptatea mai pre sus de toate! Alţii, cu simţiri mai gin- 
gaşe, ţipau că a-l da spânzurătorei e ca şi cum ţi-ai ucide 
părintele. Legea nu sileşte. Un fiiu care ar pârâ pe tată-so, 
ar dovedi că, 'n adevăr, para n'a căzut departe de tuipină. 
Işi amintiă cu groază, cum săptămâni întregi a urlat şcoala 
de-acest lucru şi cum ajunsese să vorbească de el până 
şi ţincii din clasa întâia și-a doua. Iar, bietul Buşea n'a 
mai dat pela școală. Se 'ntrebă singur de ce-i vin mereu 
în minte aceste amintiri. . . . . e.. e s e esec 

Erà pe după sfântul Vasile. [Iarnă tot mai grea se lăsase 
peste văile munţilor Ciurel, Gârbovul, Găinuşea, Piatra Cra- 
iului şi-ale şirului întreg. Cât zăreai cu ochii, zăpada s'aşe- 
zase de-a binele. După ninsoare se lăsase un ger straşnic, 
nici ciorile nu îndrăzneau a eşi din văgăune, nici gârla nu-şi 
mai jeleă calea, păreă că pe lume remăseseră stăpâni nu- 
mai zăpada şi gerul. 

Ilie, ca să-i mai treacă de urât, umblase pe la câţivă cu- 
noscuţi şi seara, obosit, s'a culcat mai de vreme. Toma nici nu 
dase în ziua aceea pe-a casă. Simţiă un fel de sfială să 'ntrebe 
pe mă-sa unde e taică-so. După cină s'au culcat. Intr'un târ- 
ziu Ilie aude deschizîndu-se uşea; bătuseră ceasurile două. 
Buturugele arse lăsaseră un jar roş aprins, care aruncă lu- 
mină ca de sânge până prin mijlocul casei. Aude pe tată:so 
cum întră încet, cu băgare de seamă, doar n'ar trezi pe 
nime. Se opreşte puţin în mijlocul casei, s'asculte de sunt 
treji ori dorm. Băiatul, de o dată, voi să-i spue că e lumâ- 
narea pe masă, pe urmă, ca mușcat de-un gând reu, începh 
să sforăe încet, dar printre gene, îi urmăreă toate mişcările. 
Il vede cum leapădă, în pripă, contăşul blănit, cum scoate că- 
maşa, o face mototol şi-o aruncă pe jarul din cuptor. Pe 
urmă, ia alta din grindă şi se îmbracă, tot trăgând cu ure- 
chea la suflarea celor adormiţi. Il văz cum căută, par'că, 
să vază de nu-i pătat pe cioareci şi că ia o cană de apă, 
de-şi spălă mâinile încet prin casă. După asta, se culcă pe 
laiţa de lângă părete. 

Ilie nu mai închise ochii. Tot soiul de închipuiri îi treceau 
prin minte. La urmă, se gândi: Oare nu cumvă tată-so o 
fi înnebunit ca-şi cârşmarul Hans, care lepădă haina de pe 

el şi-o tăiă cu toporul pe trunchiu? Noaptea îi păreă nes- 
fârşită ; pân să vază ce o fi a doua zi. Intr'un târziu îl auzi pe 
taică-său suflând greu, ca un om care visează cevă urât. 

Lui Ilie ise păreă că tot şirul de munţi se prăvale peste 
el. Inima i se băteă aşă de tare, că-l durea. Cu nerăbdare, 
dar şi cu groază, aşteptă ziua. In zori îl prinse un somn 
cu visuri fioroase. I se păreă că-i într'un loc cu ziduri uri- 
aşe de jur împrejur. Taică-so sta pe un colț de stâncă în- 
tr'o prăpastie, şi, când l-a zărit, unde face: «Ilie, dragul ta- 
tei, nu te uită rău la mine. Am vrut să te ridic pe tine; să 
te 'nnalţ cold sus pe mal, unde sânt frumoase florile dom- 
niţei; dar dă-le Fenei, nu mai cercà să te urci». 

Pe Ilie l-a prins ameţeală şi simţea că prundişul de supt 
picioare îi lunecă şi-l târăşte spre prăpastie. Plin de groază, 
s'a trezit. Când a deschis ochii, în casă eră ziuă bine. Toma 
dormiă acoperit cu sumanul. La gura sobei, maică-sa învă- 
leă cu spuză fierbinte scrumul negru de cârpă, par'că anume 
să-l ascunză. Ilie îşi aduse aminte ce văzuse noaptea. Se 
uită lung să cetească pe faţa posomorâtă a femeei taina. Şi 
ar fi dat viaţa să-i poată ceti gândul. Ameţit de cap, prins 
de o frică netălmăcită şi de gânduri nedesluşite, sări răpede 
din pat. Nevrând, își aruncă ochii pe podelele încă ude de 
apa cu care se spălase taică-so. Eşi afară, îşi frecă faţa cu 
zăpadă, doar s'ar recori; întră în casă grăbit ca de plecare, 
se îmbrăcă şi eşì, fără a zice o vorbă, fără să ştie încotro 
apucă. 

Ajungând în dreptul jandarmăriei vede adunătură de oa- 
meni larmă şi bocet, se apropie şi află că pe Vasile Bur- 
suc bogătaşul satului l-au ucis hoţii şi i-au luat o mie de 
zloți. Bătrânul, de când îi murise nevasta, sta singur, numai 
c'o slugă. Casa lui Bursuc eră închisă de jur înprejur. Ho- 
ţii au întrat chiar de cu seară şi s'au pitit în şură, când a 
scos slujnica vitele la apă. După ce-a înnoptat bine, au în- 
cuiat-o în cuhnă pe din afară şi dânşii, mascaţi, au mers 
la bătrân. Se vede că l-au chinuit reu până să afle unde 
ţine banii, fiindcă a doua zi l-au găsit străpuns cu cuțitul 
într'o mulţime de locuri. Alt-fel hoţii n'au lăsat nici o urmă. 
Slujnica spuneă că i-a zărit mascaţi, că toate s'au petrecut 
înnainte de miezul nopţei. Erau vre-o patru; doi au întrat 
înlăuntru şi doi au stat afară, iar prin poiană se auzeau 
şuerături. 

Lui Ilie, când a auzit, i s'a făcut negru înnaintea ochilor, 
după cum, când vezi un om în primejdie, te arunci în apă 
şi, cu preţul vieţei tale, cauţi să-l scapi; tot aşă vroiă Ilio, cu 
preţul cinstei sale, s'alerge şi să strige: «Ucigaşul e Toma; 
hoţul care vă fură vitele, e tot dânsul; puneţi mâna pe el 
şi o să-i prindeţi pe toţi. Veţi scăpă satul de atâtea prădă- 
ciuni şi ucideri». 

Se simţiă împins, ca un lunatec ce merge pe margenea 
prăpăstiei. 

In vremea asta, ca din pământ, îi eşi maică-sa înnainte. 
cu înfăţişarea ei de mucenică. Il apucă de mânecă, par'că 
simţindu-i gândul, şi-i zise cu glas blând: 

«Incotro pornişi, dragul mamei, aşă pe nemâncate?». 

Ilie tresări, ca din visul de cu noapte, se uită lung şi 
încruntat la dânsa, să-i cetească gândul şi zise: 

«Ai auzit? L-au ucis pe Bursuc!» 

«Dumnezeu să-l erte. Vai de păcătoşii cari şi-au pângărit 
sufletul !». t 

Pe fața Stanei, Ilie cetì nevinovăția, însoțită de chinul 
unei griji nespuse. 

Ilie o mai privi până în adâncul sufletului şi, cu glas tre- 
murat şi plin de jale, zise: 

— Eu, mamă, acasă nu mai merg. Remâi cu bine!» 

Stana îl privi lung, inima de mamă îi ceti gândul şi du- 
rerea de pe faţa lui o junghiă greu. A stărui să rămâe ştiă 
că-i de prisos. Şi pe dânsa de mult o ţineă gândul să-şi 
lase, casa să-şi lase sat, să-şi lase tot şi să fugă în lume. 
Dar băiatul o înţeleneă locului. Erà mamă, pentru copil ar 
fi suferit şi cazne şi mustrare de cuget şi ruşine ba chiar 
şi spânzurătoare. Toate astea nu puteă cere să le rabde bă- 
iatul. In clipa asta hotărârea lui Ilie i se păreă c'o desleagă 
de lanţurile grele, în cari eră încătuşată de ani. Cum stă- 
teau aşă la o parte, uitându-se unul la altul, vorbindu-și 
nu cu vorbe, ci cu gânduri. Ilie, cu lacrimi în ochi i-a zis: 
«Remâi sănătoasă, mamă! 

Stana scoase din sân o basmă înnodată la un capăt şi 
i-o întinse. 

Ilie se dădu îndărăt, cu ochi fulgerători şi cu glas tremu- 
rat îngână: 

— Nu! Nu-mi trebue! 

Stana, cetindu-i gândul. şopti: 

— Sânt galbeni curaţi dela biata mămucă. Ia-i, dragul 
mamei, nu-mi rupe inima. Sânt nevinovată, nu mă blăstemă. 

Toma, dacă a văzut că nu mai dă de urma băiatului, a 
plecat la schitul din creerul munţilor. Călătorii, mergând pe 
la peşteră, vedeau un bărbat în floarea vârstei, îmbrăcat 
cu rasă de şiac gros, cu barba şi părul lung, cu ochii veş- 
nic plecaţi spre pământ. E Toma care-şi ispăşește păcatele 
gândind la deşertăciunile lumei acesteia. 

Casa lui cea frumoasă a remas pustie, cântă pe ea cucu- 
veaua. 

Stana a plecat peste munte la nişte rude. 

Ilie e dus în lume. Doar pământul le ştie de urmă, gân- 
dul înse le e veşnic unul la altul. 

Pe Toma îl roade căinţa, îl mistue jalea după băiat. Pen- 
tru el făcuse ce făcuse; pentru a-l ridică pe el nu eră nici 
o fără de lege prea mare şi de el n'a avut parte. 


Sofia Nădejde. 

Curiozităţi americane. 


Statisticele ştiut este, că aduc la iveală multe curiozități. O 
statistică din New-York, ne arată că în uriaşa capitală sosesc 
în fiecare secundă câte 4 călători, la câte 42 secunde debarcă 
un emigrant, la 52 secunde soseşte un tren, la câte 3 minute 
se arestează vre-un om, la 6 minute se naşte un copil, la 7 mi- 
nute intervine câte un deces, la fie-care 13 minute se căsăto- 
reşte câte o pereche, la 45 minute intră în acţiune câte o nouă 
intreprindere, la 46 minute isbucneşte un foc, la 47 minute se 
începe o nouă chestiune, la 48 minute părăsește portul un va- 
por. La fie-care 2 ceasuri se întâmplă un accident mortal pe 
stradă, la fie-care 8 ceasuri se divorţează o pereche, la fie-care 
10 ceasuri se sinucide vre-un om. ` 

Restaurantele încasează în fie-care seară pentru dineuri şi su- 
peuri câte 5 milioane lei. Numărul locuitorilor sporeşte întrun 
aşa grad în urma emigraţiunei continue din provincie şi străină- 
tate, în cât populaţiunea New-Yorkului va întrece în curând cu 
mult pe aceea a Londrei. De pe acuma sunt în New-York mai 
mulţi Irlandezi decât în Dublin, mai mulţi Italieni decât în Roma 
şi de două ori atâţia Germani cât în Brema. H 

(Gazeta Transilvaniel), 
-I e 


Boalele oilor și ale caprelor. 


Cârceasul. 


Cârceagul atacă mai mult oile în vârstă şi se 
poate ivi din Maiu până în Noemvrie, dar mai ales 
toamna, lovind în deosebi turmele ce pasc pe live- 
zile mocirloase din apropierea Dunării, sau pe pă- 
şunile uscate după unele pământuri pietroase ale 
Dobrogei. Această boală pricinueşte pagube mari 
crescătorilor, prin pierderile ce încarcă. 

Pentru oile de soiu strein, ca cele de merinos şi 
de friza, boala este mult mai ucigătoare, decât pen- 
tru oile noastre românești. 

Imbolnăvirea oilor se face prin ajutorul căpușe- 
lor, cari înfisându-se în pielea lor, le introduc în 
sânge sămânţa cârceagului, înbolnăvindu-le, 

Căpușele cari trăese pe cornul unei oi bolnave 

de cârceag, ouând, ouăle lor conţin semânţa boalei, 
astfel că micile căpuși eşite din ele, sunt pline de 
acea sămânță, încât trecând pe alte oi, până atunci 
sănătoase, le dă boala. | 

Toate împrejurările cari înlesnese înmulţirea că- 
pușelor, fac a se ivi și cârceagul. Și după cercetă- 
rile făcute și de către un cărturar al nostru, pro- 
fesorul veterinar Motaș, care s'a ocupat de această 
boală, cultura și îngrijirea chibzuită a pământului, 
ar stavili prăsirea acestor gângănii, cărora le prie- 
şte pământul nelucrat, înţelenit, ca pomenitele pă- 
șuni după marginea Dunării şi din Dobrogea, unde 
boala am spus că să și arată mai des. 

Oaea bolnavă, după zisul profesor, se înfățișează 
cam astfel: e tristă, slăbește, merge cu capul în jos, 
clătinându-se; nu se poate ţine de turmă, lăsân- 
du-se a fi prinsă. Tristă şi fără vioiciune, încetează 
de a mai paşte și a rumegă; cade de multe ori din 
picioare și nu se poate ridică decât cu anevoinţă; 
unele nu se mai scoală de loc, ci odată căzute, lun- 
gesc gâtul, gem și mor. Câte odată sunt lovite de 
damblă, zac lungite pe lat, tremură, gem şi scriș- 
nese din dinţi, 

Daca ne uităm la pieliţa ochilor şi gurei anima. 
lelor bolnave, vedem că la începutul boalei sunt ro- 
şii, aprinse, iar mai târziu iau o coloare mai spă- 
lăcită şi câte odată gălbue. 

In apropierea morţii, gura li se'“umple adesca de 
bale spumoase. 

Când boala este grea, abia răsuilă, mai se înă- 
buşesc. 

De obiceiu la început; oaea bolnavă este încueată, 
mai în urmă însă suferă de urdinare, și de multe 
ori cu sânge. Udul are o coloare gălbue şi câte 
odată turbure. Ea slăbește cu totul şi poate muri 
în patru sau 5 zile; unele se vindecă. 

Câte odată, la unele oi, boala se arată foarte ușoară,. 
trecând aproape fără să- se bage de seamă: tristă, 
galeşe, nu mănâncă tocmai cu poftă 3—4 zile, slă- 
beşte, şi apoi începe a-şi dobândi puterea și vioi- 
ciunea, - 

Oile vindecate nu se mai înbolnăvese a doua oară 
decât după mult timp. 

Pe corpul oii bolnave se găsesc o mulţime de că- 
puşi, prinse în piele, pe părţile neacoperite de lână, 
pela subţiori, partea de jos a pântecelui, pe lângă 
uger în sus până la rădăcina coadei, precum și pe 
fața din năuntru a urechilor. 

Cel mai bun lucru pentru a păzi turmele de a- 
ceastă omoritoare boală, este a le paşte pe livezi 
sănătoase, nemocirloase, a le depărtă de losalită- 
tile unde bântue boala. 

Oilor bolnave li se vor smulge toate căpuşele 
după corp, care căpuși se vor arde. Pe gură li se 
poate da ceaiu de muşeţel, de ismă, sau când au 
cufureală, zeama obţinută prin fierberea orzului, 
orezului, nalbei, seminţelor de in şi să îngrijim ca 
oeria să fie curată și hrana bună și din destul. 

irimia Popescu 


Medic veterinar. 


Vederi ale bisericii din Baia. 


Dăm în No. acesta două vederi ale bisericii Albe 
din Baia, despre care am vorbit în No. 45—46. 

Una arată biserica restaurată, văzută din spre 
altar ; alta arată faţa, cu uşa intrării. 

Biserica Albă din Baia 


restaurată, 


G vedere a bisericii Albe din Baia 


după restaurare. 


Nebunul din Dumbrăveni. 


Y ai în toate Duminicele și sărbătorile sătenii 
: din Dumbrăveni, după sfârșitul slujbei dum- 
CESE nezeeşti, făcută cu adevărată evlavie de bă- 
+Y  trânul preot al satului, s'adună sub uria- 
şul nuc din curtea bisericii și stau de vorbă: se 
sfătuese despre vreme, despre rodul pământului, 
despre bucuriile, durerile și necazurile lor, de cari 
tot omul, avut sau sărac, trebue să aibe parte în 
viață. 

La astfel de prilejuri de multe ori vine vorba și 
de nenorocirea lui Mitru Strâmbu. Bătrânul preot 
Pantelic, cu vorbe aspre, dar adevărate, zbiciuește 
patima beţiei, cea mai urîtă și scârboasă dintre 
toate patimele omenești, ocărește şi dă sfaturi pă- 
rinteşti acelor dintre săteni, cari nu numai în Du- 
minici şi sărbători, dar şi în zile de lucru, în loc 
să meargă la biserică şi să-și înalțe sufletul către 
Atotputernicul, sau să îşi caute de treabă, să mun- 
ceuscă, ca să câştige hrana și îmbrăcămintea tre- 
buincioasă pentru ai lor, pentru nevastă şi copii 
sau părinţi neputincioşi, merg la crâşma veneticu- 
lui, unde pe rachiul cu otrava, își prăpădeze bă- 
nișorii, ba de multe ori și moşioara, iar pe deasu- 
pra își strică şi sănătatea, de care omul trebue să 
îngrijească ca de lumina ochilor din cap, fiind ea 
cel mai scump și nepreţuit; dintre toate lucrurile 
din lume. 


AN 
a 


L 
Ry 


> 

Mitru Strâmbu eră de douăzeci şi şase de ani 
când i-a murit părintele, George Strâmbu. Pe ma- 
mă-sa o pierduse mai de mult. Intreaga avere, o 
casă, opt jughere de pământ arător, apoi doi cai, 
un mânz de un an, o vacă cu vițel și patru porci, 
a moștenit-o singur, căci n'aveă alt frate sau soră. 
Casa şi pământul wau fost însărcinate cu nici un 
gologan, pentrucă George Strâmbu, ca de foc sa 
ferit de datorii. 

— «Dacă astăzi îmi trebue un ban și nam, nu 
mă duc la venetic să mă împrumute. Mă fac munte 
şi punte până ce îl câștig singur, cu braţele mele, 
pentrucă atunci când vine vremea de plată, afuri- 
situl de venetic, în loc de un ban cere doi, ba de 
multe ori şi trei şi patru.» 

Şi din pricina asta, George Strâmbu, din om să- 
rac ce a fost, a agonisit casa şi cele opt jughere 
de pământ, împreună cu toate cele trebuincioase 
unei gospodăril. 

La un an de zile dela moartea lelii Ileana, Mitru 
s'a însurat; a luat de nevastă pe Lina lui Niculae 
Codreanu, fată harnică şi cruțătoare. 

Viaţa lor casnică a fost fericită; cerul li-a dat 
doi copii, un băiat şi-o fetiţă, pe Tudorică şi Florica. 

Durerea lui George Strâmbu pentru pierderea ne- 
vestei sale, cu care aproape douăzeci și cinci de 
ani a trăit împreună, în cea mai frumoasă pace şi 
bunăînţelegere, căci ei în totdeauna au fost îngă- 
duitori unul cu altul, la vederea fericirei lui Mitru 
şi a Linei, dar mai cu seamă la vederea nepoților 
săi, Tudorică şi Florica, pe cari îi aveă nespus de 
dragi, nu-i mai apăsă pieptul, nu-i mai strângeă 
inima ca mai nainte; fericirea ai lor săi a fost dof- 
torie pentru durerea lui. 

Dar în lume nimic nu-i statornice; moartea nu 
întreabă pe nime când vine ceasul de pe urmă. In- 
tr'o dimineaţă George Strâmbu a închis pe vecie 
ochii, a lăsat pe Mitru și Lina, pe Tudorică şi Flo- 
rica, şi s'a dus într'o lume nouă, necunoscută de 
oameni. 

La jumătate de an după moartea lui George 

Strâmbu, Mitru s'a schimbat; nu mai eră ca mai 
nainte; îi eră greu să pună mâna pe cevă, să mun- 
cească ca alți oameni de treabă. Dacă Lina îi spu- 
neă că trebue să se facă una sau alta ce ea nu 
poate izbăvi, se încruntă din sprâncene şi ziceă: 

— «Tu, muiere, lasă-mă în pace !» 

Apoi se duceă de-acasă şi nu venià ceasuri în- 
tregi, ba une ori numai târziu, noaptea. 

— «Tu să taci, să nu-ţi umble gura, ca o moară 
stricată» răeniă el când Lina, cu vorbe blajine, îl 
întrebă unde a fost? 

Schimbarea lui Mitru a pus pe gânduri grele şi 
apăsătoare pe biata Lina, din ai cărei ochi lacri- 
mele nu se mai uscau nici ziua nici noaptea; el nu 
se mai îngrijă de nimic, ea trebuiă să poarte grijă 
pentru toate cele de pe lângă casă, și tot aşà şi 
de lucrarea pământului. 

Mitru Strâmbu s'a dat în dragoste cu o nevastă 
din sat, al cărei bărbat e la puşcărie pentru furt. 
Dragostea asta neiertată și vinovată însă n'a ţinut, 
multă vreme, căci Mitru într'o zi s'a înstrăinat de 
nevasta pușcăriașului. In loc să-şi vadă şi recu- 
noască greşala mare și păcatul greu, şi să se în- 
toarcă la ai săi, la nevastă şi copilaşi, el s'a dat 
beţiei. 

— Mitrule, nu vezi tu că calea pe care ai apu- 
cat să mergi nu-i bună; că nu te duce numai 
pe tine, dar și pe mine şi pe copilașii noştri la să- 
răcie şi perire, a zis odată Lina către Mitru, iz- 
bucnind într'un plâns sfâşietor de dureros. 

Mitru n'a zis nimic. Sa uitat numai cu mânie 
la nevastă-sa. 

— De când ai apucat calea crâşmei, dându-te be- 
ţiei — a zis mai departe Lina—rodul grâului şi 
cucuruzului din holdele noastre, nu-i așă de fru- 
mos ca altă dată și ca la ceilalţi săteni. Eu sunt 
muiere, și nu pot, nu ştiu munci ca bărbaţii. 

— Taci, şi nu îmi tocà la ureche, a strigat cu 
mânie mare, Mitru. 

— Eu numai pentru binele nostru şi a copiilor 
noştri vorbesc. .. 

— W'asculţi tu ce îţi spun eu ţie? a strigat din 
nou Mitru, şi s'a năpustit asupra Linei, lovind-o cu 
pumnii în față. 

Din ziua aceea biata Lina n'a mai îndrăznit să 
spună o vorbă lui Mitru, care din ce în ce tot mai 
mult s'a dat patimei beţiei. 

Urmarea a fost că, în scurtă vreme, curtea lui 
Mitru Strâmbu a devenit pustie; încetul cu încetul 
a vândut caii, cocia, plugul, grapa, porcii, vaca și 
viţelul, iar când a sfârșit cu acestea a început să 
vândă din pământ. Astăzi a vândut un jugher, mâine 
altul, până mai pe urmă ajunse rândul și la casă. 

Intr'o zi apoi Mitru a înebunit. Blestematul de 
rachiu nu l-a cruțat nici pe el. 

Vreme de o lună, ziua şi noaptea a rătăcit pe 
ulițele satului; odată jucă, altădată plângea sau 
râdeă, uneori făceă niște semne cu mâinile, ca și 
când ar fi vrut să prindă soarele de pe cer. 

Când apoi a' început să înjure pe săteni şi să 
răcnească ca o fiară sălbatică din pustietate, a fost 
legat cobză și dus la casa de nebuni dela oraș, 
unde peste un an de zile a murit. 

El a fost cel dintâiu nebun în satul Dumbrăveni. 

Biata Lina şi cei doi copilași nevinovaţi, Tudo- 
rică și Florica, au rămas cerşetori pe drumuri... 


Alex. Ţinţariu. 
— N 


Pentru domnii abonați. 


Cu numărul viitor revista noastră închee al Xll-lea an al 
existenţei sale. Facem un călduros apel abonaților noştrii să 
stăruie printre prieteni şi cunoscuți ca cu începutul anului 
al XIII-lea să se aboneze, întru cât suma de 5 lei pe an, față 
de conţinutul revistei, este foarte mică şi ori ce om cât de 
strimtorat o poate plăti. Acei dintre abonaţii noștri cari war 
mai dori a continuă abonamentul, îi rugăm să ne comunice, 
pentru a nu ne. mai expune la cheltueli zadarnice. 


ADMINISTRAȚIA. 


—— De Pit 

Cook şi Peary au ajuns la polul Nord. 


=] 


= n sfârşit d-rul Cook, un American, a izbutit să a- 
354) (ya jungă în ziua de 8/21 Aprilie 1908 la polul Nord 
= a sau dela miază-noapte al Pământului. Nu de mult 
` o am aretat cetitorilor noștri că Englezul Shackle- 

Ha ton s'a apropiat atât de mult de celălalt pol, de 
=- polul Sud sau dela miază-zi, în cât, deşi n’a căl- 
cat pe el, dar putem zice că l-a văzut. 

Acuma știm că polul dela Miază-noapte se află 
pe mare, care, la sosirea lui Cook eră îngheţată, 
şi acoperită cu zăpadă; numai departe de el la miază-zi se află 
o insulă încă necunoscută, dar dela 84 de grade şi 47 de minute 
de lăţime şi 86 de grade și 36 min., de lungime pân la pol, adică 
pân” la 90, e numai mare. 

Dimpotrivă polul Sud se află pe un podiş înalt, deci pe uscat 
şi din jur în jurul lui se întinde pământ, continentul zis antarctic, 

Iată povestirea călătoriei la dus şi la întors pe cât ne-o dau 
ziprologtriina și anume după telegrama lui Cook către «New-York 

erala» : 

Cook arată că, după luptă lungă în potriva frigului și foamei, 
a reușit să ajungă la polul Nord. A mers pe-un drum nou şi 
foarte însemnat în privinţa ştiinţelor naturale. A descoperit ţi- 
nuturi foarte bogate în vânat, deci de folos pentru Europeni și 
pentru Eschimoși. A descoperit o ţeară stâncoasă, cea mai dela 
Miază-noapte de pe Pământ. A șters din întinderea necunoscută 
treizeci de mile pătrate, măsurând lungimea şi lăţimea câtorvă 
puncte. 

«lahtul nostrul Bradlay» zice el, «a ajuns la sfârşitul lui August 
1907 în Smithsund până unde se puteă înaintă pe apă. Aci ni se părù 
că e loc potrivit de pregătit o călătorie de cercetare mai spre 
Miază-noapte. John Bradley ne-a dat merinde îndestulătoare. 
Mulţime de Eschimoșşi erau la Annatok pe coasta de miază-noapte 
a Groenlandei. Plănueau o vânătoare de urşi pe la iarnă şi 
adunaseră mulţime de carne. Aveau și foarte mulţi câini. Toate 
împrejurările ne au ajutat mult. Am năimit călăuzi, am cumpă- 
rat câini şi merinde. 

«Bram la 700 de mile engleze dela pol. Cu ajutorul tribului de 
Eschimoşi (de 250 de suflete) ne-am făcut casă din cutii vechi. 

«Planul nostru eră ast-fel: să ne deschidem drum spre pol pe 
lângă coasta apuseană a Groenlandei, prin ţeara Grinell. In cu- 
vând am plecat. Eră Ianuarie 1908. La 19 Fevr. 1908 am pornit: 
cu 11 oameni și 103 câini cari trăgeau 13 sânii. Ne-am depărtat de 
coasta apuseană a Groenlandei pe ghiaţa neregulată a strimtoa- 
vei lui Smith (Smithsund). Intunecimea nopţei polare încetă nu 
mai câtevă ceasuri din 24. Gerul eră amarnic, de 83 centigrade 
supt zero pe înnălţimile dela Ellesmere. In alte ziare cetim că 
erau 83 Farenheit. Asta s'ar putea, căci ar însemnă 64 sub zero. 

Greşeală, e, dacă s'ar zice că erau grade centigrade (Celsius) 
căci cea mai joasă temperatură de pe Pământ e numai de 75 de 

za de şi dacă ar fi fost în adevăr 83, ar fi stăruit asupra acestui 
apt. 

«Mai mulţi câini au îngheţat și oamenii au suferit foarte mult. 
In curând am dat de urme de vânat și mergând pe ele am tre- 
cut pe strimtoarea Mauser pân'la Landsend (un cap). Am ucis 
o sută și unul de boi moseaţi, șapte urși şi 336 de epuri polari. 
La 18 Martie am întrat pe marea polară, plecând dela capătul 
de miază-zi al insulei Heiberg. 

«De aci Sau întors îndărăt 6 Eschimoşi cu patru Albi și cu 46 
de câini, luând şi hrană pe opt-zeci de zile. Pe la mijlocul lui 
Martie 1908 ne-au părăsit cei din urmă Eschimoşi, afară de doi, 
cei mai zdraveni; dar pân'la pol mai erau 460 de mile. La 30 
Martie vântul, care până atunci ne fusese protivnic, se întoarse. 
Am eşit din bordeele noastre de zăpadă, dar, voind să ne folo- 
sim de împrejurarea prielnică, ne-am mulţumit numai cu măsu- 
rătoarea astronomică a locului. Eram la 84 de grade și 47 de 
minute lăţime și la 86 grade și 36 minute de lungime. Asta a 
fost cea din urmă bucată de pământ; de aci încolo am călătorit 
numai pe gheţuri nestatornice, unde lippe ori ce fel de ființă 
vie; nici cu microscopul n'am putut află cevă viu în apă. La 7 
Aprilie am putut să privim, minunându-ne, Soarele, fiind, la mie- 
zul nopţei, pe cer de asupra câmpiei groaznice de zăpadă. La 8 
Aprilie eram la 86 de grade şi 36 minute de lăţime, iar de lun- 
gime la 94 și 2 minute. 

«Făceam numai câte 15 mile pe zi, din pricină că gheţurile 
mergesu şi ele spre resărit. Eram la 320 de mile dela pol. Uci- 
serăm câini şi hrănirăm ast-fel pe ceialalţi. Am păstrat numai 
Si ne trebuiau ca să tragă lucrurile de cari aveam nevoie nea- 

rată. 

i «La 21 Aprilie 1908, ajunserăm la 89 59 46” şi vedeam locul 
unde eră polul. Tot în acea zi ajunserăm chiar la el. Erau 38 
supt zero; iar barometrul aretă 2983 (vor fi fost policare engle- 
zeşti. N. Red).» 

La 23 Aprilie a început intoarcerea. 

«New-York Herald» dă oareși cari amănunte despre ce-a gă- 
sit și făcut la polul Nord. 

După ce a ajuns la pol, a făcut o măsurătoare şi s'a încredințat 
că nu se înşeală. Au săpat o groapă în ghiaţă şi au împlântat. 
o prăjină cu steagul Statelor-Unite în locul atât de dorit până 
acuma în zadar şi o cutie de metal cu un document. 

La pol se întâlnesc toate meridianele, deci nu mai nici miază- 
noapte, nici resărit nici apus, ci, încotro te întorci, e tot numat, 
miază-zi. 2 

In cotro se uită, vedeă numai zăpadă înroşită de soare, fără. 
nici o urmă de vieaţă. «In mijlocul lumei moarte, de ghiaţă, nu 
mai noi eram fiinţi vieţuitoare». 

Intoarcerea a fost foarte anevoioasă, fiindcă se apropiă vara, 
iar ghiaţa se mișcă spre resărit. De aceea şi-au îndreptat dru- 
mul mai spre apus de cât ar fi trebuit, SE ca, ținând seamă de. 
mișcarea gheţei, să ajungă tocmai unde doreau. In cele dintâiu 
zile au făcut drum lung, dar dela gradul al 87-lea s'a înreutăţit 
ghiaţa. Au văzut că le trebuie luptă grea în potriva foamei şi 
a frigului ca să scape cu viaţă. Cerul îşi pierdi albăstreala şi, 
se făcu din ce în ce mai cenușiu; une ori au avut de înfruntat. 

furtuni înspăimântătoare. Inaintau mereu spre miază-zi, dar 
puţin, îşi pierduseră toată vlaga. 

«La 24 Maiu se însenină niţel şi puturăm face măsurători. Ne 
aflarăm la gradul al 37-lea de lungime. Ghiaţa eră ruptă şi se 
mişcă spre resărit. Hrană aveam puţină. Nădejdea noastră eră 
să ajungem la merindele ce lăsasem în strâmtoarea lui Nansen. 
Am fi putut, dacă făceam câte 15 mile pe zi, dar eram atât de 
slabi în cât făceam anevoie câte zece. Ne putând nădejdui să 
ajungem la merinde, ne îndreptarăm către un ţinut, unde ştiam că 
sunt mulţi boi moscaţi. 

«Când am trecut de gradul 83 de lăţime, ne aflam pe un câmp 
de ghiaţă plutitor care se întinde până departe spre miază-zi. 
Erau 0 grade; dar neguri întunecau mereu soarele şi ne aflam 
în apropiere de marea deschisă a prinţului Rudolf, de unde nu 
eră departe insula Heiberg. 

«In zilele următoare ne-au eșit înainte urşi, pe cari i-am primit 
ca pe nişte mântuitori. I-am ucis şi am căpătat hrană. 

«Intoarcerea la locul de plecare, Annootok, eră din ce în ce mai 
grea, căci ghiaţa începu a se mişcă spre apus. Ne sileam să a- 
jungem la strâmtoarea Lancaster, unde credeam că vom da peste 
vânători scoțieni veniţi după chiţi. 

«Dar nu izbutirăm. Ne silirăm să ajungem la strâmtoarea lui 
John, unde puteam găsi hrană. Aci am dat drumul câinilor să 
se hrănească şi să-şi găsească drumul singuri. 

«Cu ajutorul unei luntre de piele şi c'o sanie căutarăm să a- 
jungein până în baea lui Baffin. 

«Hrănindu-ne cu păstri ce izbuteam a ucide, înaintarăm până 
ce îngheţurile din Septemvrie ne opriră locului. Nu mai aveam 
nici hrană, nici muniții. Ne-am făcut arme: arce, suliţi, săgeți 
şi uciserăm boi moscaţi, lupi şi urşi. 

«Ne-am făcut un bordeiu adânc și am ernat până la 18 Fevr. 
1909, când soarele a resărit iarăși. 

« Am plecat de-aci drept spre Annootok și am ajuns la 15 Aprilie 
1909, unde găsirăm pe Harry Whitney şi pe Eschimoși; iar la Uper- 
navik ajunserăm la 21 Maiu.» 


Invăţaţii cunoscători se cam îndoesc, dacă, în adevăr Cook a 
ajuns până la polul Nord. E de crezut înse că da. 

Tot odată sosesc depeși că şi alt American, Peary, a ajuns la 
polul Nord, în ziua de 6 Aprilie st. n. 1909 şi i-a împlântat 
şi el acolo steagul împodobit cu stele al Statelor Unite. 

Neapărat că nu va fi nemerit chiar la punctul unde a înfipt 
steag Cook, aproape cu un an înainte. De alt-fel Cook spune că 
şi la pol ghiaţa nu stăteă locului. ci se mișcă. Peary tăgăduește 
adevărul spuselor lui Cook, iar Cook nu crede că Peary a fost 
la pol. Ori cum, chiar de-o fi fost, a ajuns aproape cu un an după 
el. De altfel Peary a fost mult mai bine pregătit şi mai ales a 
avut grije să lase în urma sa Eschimoși cu merinde şi câini, cari 
să-i aștepte întoarcerea. Şi unul și altul au făcut călătoria foarte 
repede. 

Cearta se urmează cu înverșunare. Unii zic că n'a fost nici 
unul din ei până la pol. Au însă și fotografii. 


E) 

Preţul mijlociu la sute de kgr. socotit în franci. 


grâu secară orz 


Germania, Berlin. 27,45 21,10 22,00 
și Manheim. 30,20 22,00 23,10 


Anglia, Londra. 24,30 21,00 15,00 
Austria, Viena. 26 50 21,50 21,50 
„»„  B.Pesta. 26,75 20,50 17,00 
Belgia, Louvain. 19,50 15,25 16,15 
„ Bruxeles. 20,17 17,50 17,50 

s Anvers. 23,25 16,50 15,50 
Olanda Croning. 25,00 16,75 17,50 
Italia, Milan. 28,60 22,25 21,00 
Spania, Albacété. 31,25 18,75 20,95 
Elveția, Geneva. 28,50 19,70 14,00 
America, New-York. 20,50 15,75 17,00 
s Chicago. 19,25 15,75 17,00 
Franța, Paris. 22,24 16,00 16,18 


In alte târg. din Franța 22,65 16,42 17,24 
La târsul din Brăila, 


Grâul suta de kl. s'a vândut cu. . . . 17—21 1L 
Porumbul moo au T o e s 
Cincnartul. . . e ». s E o 15] 
torai E. e come e e oT 111 
Secara en a 14] 
Orzu. e a a . IS 11—12 1. 
Orzoaltāa. ss a II ci oa „e 14 1 
Moill TE EE e a A 12 1 
Fasolea . . . . .., E E i ro i a 20—21 1 
Mazărea a e a ae en N. e 17 1, 
- Rapița Coliza . . . . . Pg |. n NE 
Seominţegdesint, . -TE R. a a. 29 1. 


ovăz 


20,05 
22,00 
14.00 
19,50 
17,50 
16,25 
17,62 
20,75 
16,40 
20,50 
18,75 
15,80 
18,25 
18,25. 
16,18 
1825 


şi 50 ct. 

Intâmplările Săptămânii. 


In ziua de 10 Septemvrie s'a sfințit cu mare pompă frumoasa bise- 
xică din Hârşova. A fost de față d-l Ministru Haret. Sfânta slujbă a 
fost oficiată de P. S. Nifon, Episcopul Dunării de jos. 


In ziua de 10 Septemvrie au sosit în ţară un număr de peste 200 de 
Francezi. Imbarcaţi pe un vapor închiriat de «Revista Generală a Şti- 
inţelor» din Paris», care de mulţi, ani organizează excursiuni instruc- 
tive, ei au plecat de pe coastele Franţei și au venit pe apă până la Con- 
stanţa. Intrând gn ţară, au fost bine primiţi peste tot. Au vizitat Bu- 
cureștii, Sinaia, Slănicul din Prahova, Câmpina, Predealul, au fost la 
Curtea de Argeș şi pe valea Argeşului, s'au dus apoi la Giurgiu și de 
aci au fâcut o călătorie pe Dunăre până la Brăila unde îi aşteptă va- 
porul cu care au venit. Bucuria care li s'a arătat în toate ocaziile şi în 
toate locurile este o manifestare a dragostei ce are poporul nostru pen- 
tru un alt popor de viță latină ca şi dansul, apoi este o aducere aminte 
că în epoca regenerării Statului român, statul francez ne-a venit în a- 
jutor dându-ne sprijin puternic. 


In zilele de 15 și 16 Septemvrie s'a ținut la Ploeşti un congres al re- 
prezentanţilor băncilor populare din judeţele învecinate. Intr'unul din 
numerile viitoare vom da o dare de seamă amănunţită. 


Războiul în Maroc continuă, dar acum cu izbânzi din partea Spani- 
olilor în contra Cabililor. 


PAGINA GLUMEAŢĂ 


{v 


„Când doi şe ceartă, al treilea... o pățeste“ 

E adevărat că proverbul zice astfel: «Când doi se ceartă 
al treilea câştigă», însă câteodată se întâmplă şi pe dos. 

Ascultaţi numai păţania unei cocoane şi veţi vedeă că aşă 
este. 

Plecase să se plimbe cu automobilul şi aveă în cap o pă- 
lărie frumoasă şi scumpă, nevoe mare. Poate că eră mai 
mult scumpă decât frumoasă, dar ce ne pasă nouă ? ce avem 
cu gusturile oamenilor ? 

Deodată un vânt, bată-l pustia!.. se porneşte şi clatiuă 
zdravăn pălăria de pe capul cocoanei. O ţina bine biată 
femee, dar automobilul face şi el singur vânt destul... In 
curând pălăria e luată de pe cap şi sboară sus,.. până cade 
jos lângă nişte draci de copii cari se jucau pe un maidan. 

Opreşte pe... vizitiu eră să zic... pe șofer. Dar pălăria 
eră căzută. Ce-i vine în gând cocoanei? Să strige la băeţi: 

— Dau 1 franc cui mi-aduce pălăria mai iute. (Se temea 
să nu treacă vre o trăsură pe acolo şi să 1-0 calce). 


Băeţii se reped. .. fiecare vrea să pună mâna pe pălărie 
ca să o dea şi să înhaţe francul. 

— Las-o mă!.. 

— Ba las'o tu!.. 

Ce să vă mai spui?.. Destul că în învălmăşală deteră cu 


picioarele peste pălărie, ba la urmă o apucară: unul de o 
parte, altul de alta. 


Şi în sfârşit fiecare din ei aducând câte o bucată alergi 
la eocoană şi-i zise foarte bucuros: 
— Cocoană, poftiţi pălăria. 


Singe Rose 

Vă închipuiţi bucuria dumneaei când a văzut ce-i aduseră 
băeţii... Stan Păţitul, 


= — Pi > 
————— el ku D= 


La d > au 
Cărţi primite la Redacţie. 

C. N. Mateescu, Balade, adunate. Cu o prefaţă de N. Iorga. (No. lal 
seriei «Din literatura populară românească)» Vălenii de munte. Tipogr. 
«Neamul românesc». 1909. Broşură în 133 pagini. Preţul 1. 50 b, 

Mateescu N. Diacon, Anuarul Seminariului din Bistriţa jud. Vâlcea pe 
anul şcolar 1908—1909. Ramnicul-Vâleii. Tip. «Matei Basarab». 1909. Bro- 
şură de 32 pagini. (f preţ). 

Al. Lăpedatu, Din zilele de cădere ale Tui Mihai Yodă Viteazul. 16 Na- 
raţiuni istorice. Ed. Libr. Alcalay. (No. 467, 470 din «Biblioteca pentru 
toţi»). Broşură de 170 pagini. Preţul 60 bani. 

Licităţiuni. 

— In ziua de 22 Septemvrie 1909, ora 10'/, a. m. se va ţine la 
Eforie, B-dul Elisabeta, licitaţie publică cu oferte închise, pen- 
tru darea în întreprindere a lucrărilor de construcţiuni de eca- 
rete pe proprietatea Vatra schitului Fedeleșoiu — Runcu, comuna 


Fedeleșoiu Fețeni, jud. Arges și anume: 
1. Construcţiunea unei poverni de fabricat ţuică. 


Devizul fiind în sumă de lei, . . . . . 3455,70. 
2. Idem a unei magazii pentru butoaie de ţuică. 
Devizul fiind în sumă de lei, . . . . . 2787,09 


3. Idem a unui grajd pentru 20 vite. 
Devizul fiind în sumă de lei, . . . . . 580721 


Total lei . . . . . 12.000,00. 


— La 22 Septemvrie 1909, orele 10 a. m. se va ţine licitaţie la 
Eforie pentru legumele verzi și uscate necesare spitalelor în exer- 
cițiul 1909—1910. Concurenţii pot face ofertă pentru toate spita- 
lele sau pentru fiecare spital în parte. 

Doritorii de a lua parte la această licitaţiune sunt invitaţi ca 
în sus citata zi şi oră să-și presinte ofertele D-lor, însoţite de o 
garanţie provizorie de lei 1000 pentru toate spitalele și de lei 500 
pentru fiecare spital în parte, care va rămâne definitivă. Ofertele 
vor fi sigilate. 

Licitaţia se va ţine în conformitate cu art. 68—79 din legea con- 
tabilităţii generale a Statului. Caetul de sarcine se poate vedeă 
la cancelaria Eforiei Spit. civile în ori ce zi și oră de lucru. 

— Se aduce la cunoștința generală că în ziua de 29 Septemvrie 
1909 orele 10 de dimineaţa, se va ţine a doua licitaţiune, cu oferte 
închise în localul pepinierei Istria din judeţul Buzău, pentru vån- 
zarea instrumentelor și obiectelor scoase din uz de la acea pepi- 
nieră. 

D-lui A. S. Se. — Poezia «Dreptate» nu se poate publică. 

D-lui H. C. —Bucata intitulată «Din copilărie» nu se poate publică. 

Pr. Gh. Br.— «Cuvântul funebru» ce ne-aţi trimis este interesant, dar 
este prea local că se poate întră în cadrul revistei noastre. 

„STEAUA“ 


Societatea «Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri și publicaţii morale, pa- 
triotice şi de folos practic, și pentru împiedeca- 
rea, prin toate mijloacele legiuite, a răspândirii 
de scrieri și publicaţii imorale, sau cu tendinţe 
contrarii statului şi ideii naţionale române. 


Cotizaţia este de cel puţin doi lei pe an, iar pentru învăţători, 
poot rurali şi săteni, de cel puțin un leu pe an. Fie-care mem- 

ru este îndatorat ca, în cel d’Întâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Președinie, loan Kalinderu, Membru al Academiei Ro 
mâne.— Vice-preşedinte, Sava Șomânesca, mare proprietar, fost senator.— 
dAdministralor şi casier, Spiru C. Haret, Ministru, profesor univers 
sitar. — Secretar, Conste Baun, profesor secundar, fost inspector şco- 
dar. — Membrii: Petre Gârboviceanu, Administrator al Casei Sf- 
Biserici Aulocefale Ori»doze Române, profesor la Seminarul Central 
şi director al Şc. Normale a Societății pentru învățătura poporului 
român; 1. Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar; Crista S. Negoescu, fost ad- 
ministrator al Cascs Şcoalelor, profesor secundar; Pompiliu Eliade, pro. 
fesor universitar.— Cenzori, Const, Alimâneşteanu, inginer de mine; Preotul 
econom Const. Ionescu, pro/esor secundar: Const. Alexandrescu, institutor. 


Membri însorişi şi cotizaţiuni plătite (urmare), 


Ieremia Oprea (Gherghița), 1 leu; Stoian Panait (Gherghița), 1 leu ; 
Năstase Const. (Gherghița), 1 leu; Ioniță Nicolae (Gherghița), 1 leu; 
Paraschiva Georgescu (Gherghița), 2 lei; Octavian Dan (Gherghița), 2 
lei; Stef. Gangea (Gherghița), 2 lei; Gh. Iordăchescu (Gherghița), 2 lei; 
N. Stahie (Gherghița), 2 lei; Marin Stănescu (Gherghița), 1 leu; Alex. 
Teodorescu (Gherghița), 2 lei; Ilie Constantinescu (Gherghița), 1 leu; 
I. Bădulescu (Gherghița), 1 leu; H. Gattingher (Gherghița), 2 lei ; Gh. 
Naciovici (Gherghița), 1 leu ; D. Ivan (Gherghița), 1 leu; I. P. Dumitru; 
(Gherghița), 1 leu; I. Georgescu (Gherghița), 1 leu; Nae ©. Dumitru 
(Gherghița), 1 leu ; I. Negoiţă (Gherghița), 1 leu; Gavrilă Neagu (Gher- 
ghiţa), 1 leu; D. Enache (Gherghița), 1 leu; Tudorache D-tru (Gher- 
ghiţa), 1 leu; Alex. Cristea (Gherghița), 1 leu ; I. I. Grecescu (Gherghița), 
1 leu; Eug. Dinescu (Câmpulung), 2 lei; I. Antonescu (Câmpulung), 
2 lei; I. Vasiliu (Câmpulung), 2 lei; N. Mihăescu (Câmpulung), 2 lei; 
I. I. Bărbulescu (Câmpulung), 2 lei; Gr. Popescu (Căzăneşti), 1 leu; 
I. Vasilescu (Iazu), 1 leu; Pr. Petrescu (Iazu), 1 leu; N. Lixeanu (lazu), 
1 leu; Gh. Ionescu (Traian), 1 leu; V. Teodoru (Grivitza), 1 leu; I. P. 
Popescu (Miloseşiti), 1 leu; N. Ionescu-Ciochina (Ciochina), 1 leu; I. C. 
(Malu), 1 leu; I. Enescu (Cocora), 1 leu; A. Ianculescu (Garbovi), 1 
leu ; Í. Teodorescu (Broştesci), 1 leu; P. Nicolescu (Armăşeşti), 1 leu; 
Marin Nicolescu (Pribegi), 1 leu; Şerban Bărbulescu (Grindaşi), 1 leu ; 
Barbu Rădulescu (Colelia), 1 leu; Polena Vasiliu (Urziceni), 1 leu; Radu 
Rădulescu (Balaciu), 1 leu; C. Demetrescu (Colelia), 1 leu; D. Demetre- 
scu (Garbovi), 1 leu; Ilie Lupu (Slobozia), 2 lei; 


Numărul membrilor înscriși în cursul anului 1909 este de 514, iar 
veniturile societăţii, tot în acest timp, sunt de 4456 lei. 


(Va urmă în numărul viitor), 


ISTORIA” 


Societate anonimă de asigurări generale și easigurăț 
IN BUCUREŞTI 
— Direcţiunea Generală: 10, Strada Doamnei 10 — 


~ 


-e 


CAPITAL STATUTAR LEI 5.000.000 
INTAIA EMISIUNE LEI 1.000.000 


SOCIETATEA ASIGURĂ: 
a) contra pagubelor cauzate de Incendiu şi Explozie, precum şi în contra Tempestei şi Ciclonului ; 
b) asigurări asupra Vieţei şi Rentei viagere ; 
c) contra pagubelor de Transport maritim, fluvial şi terestru ; 
d) contra pagubelor cauzate de Grindină la cereale şi vii; 
e) contra accidentelor corporale şi a consecinţelor răspunderei civile ; 
f) contra pagubelor provenite din Mortalitatea vitelor ; 
9) contra spargerii oglinzilor, geamurilor şi firmelor de cristal, etc. 


Societatea < VICTORIA» asigură în mod gratuit clădirile în construcţiune până la punerea acoperişului, iar in- 
formaţiuni mai detaliate a se cere Direcţiunii societăţii. 


Reprezentanţa generală-—-Bucureşti, str. Karagheorghevici, 3. 


Inst. de Arte Grafice „CAROL GOBL“ Sur 1, St, Raaidescu, 


To 


WWW. 


